als_Latn dik_Latn sag_Latn
Duke komentuar çfarë duhej të kishte bërë më mirë qeveria në situatën e krijuar në Beograd dhe çfarë duhej të kishte bërë më mirë opozita, deputetja e opozitës Albana Vokshi thotë:
“Reagimet e Ministrisë së Jashtme për bllokimin në aeroport të delegacionit shqiptar ishin në kohë. Por më pas ngjarjet rrodhën në historinë që të gjithë ne, tashmë dimë dhe Tirana mbajti si në guackë diplomatike të gjithë ankthin e shqiptarëve për sigurinë e jetës së futbollistëve, por edhe delegacionit nga Shqipëria. Qëndrimet e matura janë diplomatike, por permes transmetimeve live , ne pame se dhuna në stadium u përkrah edhe nga policia serbe. Nuk e di pse duhej edhe në këtë rast që Shqipëria të fliste me gjysme zëri…”
Ndërsa lidhur me qëndrimet e opozitës, duke folur për portalin online pol.al, Vokshi thotë:
“…Opozita këshilloi Kryeministrin për të shtyrë vizitën. Çdo kush mund të ketë qëndrime personale ndaj vizitës së Kryeminsitrit në Serbi. Dikujt këndimi i himnit ne Beograd do t’i dukej i rëndesishëm, dikujt dhënia e dorës homologut serb, pas incidentit i duket forcë dhe diplomaci. Personalisht, jam kundër kësaj vizite “dimri” edhe më datë 10 nëntor, nëse qeveria serbe nuk distancohet nga aktet e dhunës dhe racizmit ekstrem…”
Deputetja e PD-së është pyetur edhe për statuset pro serbe në Facebook të mbesës së ish-kryeministrit, Dasara Malltezi që kanë shkaktuar shumë irritim tek të rinjtë në rrjetet sociale:
“…Nëse statusi është i vërtetë, atëhere mbetet që Sara vetë të shpjegojë arsyet që e çuan në këtë status në Facebook…jemi në një shoqëri të lirë, ku çdokush ka mendimin e tij. Sara është ndër ata te rinj që gjithnjë guxon në mendim, veprim…që tregon se ajo nuk është thjesht një kopje, por ka individualitetin dhe personalitetin e saj…”
als_Latn als_Latn als_Latn als_Latn als_Latn als_Latn